# 四二

我弟子中，第一優婆斯，恆行忍辱，所謂無憂優婆斯是。
行空三昧，所謂毗讎先優婆斯是。
行無想三昧，所謂優那陀優婆斯是。
行無願三昧，無垢優婆斯是。
好教授彼，尸利夫人優婆斯是。
善能持戒，鴦竭摩優婆斯是。
形貌端正，雷焰優婆斯是。
諸根寂靜，最勝優婆斯是。
多聞博知，泥羅優婆斯是。
能造頌偈，脩摩迦提須達女優婆斯是。
無所怯弱，亦是須達女優婆斯是。
我聲聞中，最後取證優婆斯者，所謂藍優婆斯是。」
無憂毗讎先，優那無垢尸，鴦竭雷焰勝，泥脩摩藍女。
此三十優婆斯，廣說如上。^n3
