# 揭伽池經

如是我聞：一時，佛住瞻婆國揭伽池側。 ^n1

爾時，世尊月十五日布薩時，於大眾前坐。月初出時， ^n2

時有尊者婆耆舍，於大眾中作是念：我今欲於佛前歎月譬偈。作是念已，即從坐起，整衣服，為佛作禮，合掌白佛言：「世尊！欲有所說，善逝！欲有所說。」 ^n3

佛告婆耆舍；「欲說者便說。」 ^n4

尊者婆耆舍，即於佛前而說偈言：
如月停虛空，明淨無雲翳，光炎明暉曜，普照於十方。如來亦如是，慧光照世間，功德善名稱，周遍滿十方。 ^n5

尊者婆耆舍說是偈時，諸比丘聞其所說，皆大歡喜。^n6
