# 求大師經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「為斷無常法故，當求大師。云何是無常法？謂色是無常法，為斷彼法，當求大師。 ^n2a

受、想、行、識，亦復如是。」 ^n2b

佛說是經已，諸比丘聞佛所說，歡喜奉行。 ^n3

〔如無常法〕，如是過去、未來、現在、過去未來、過去現在、未來現在、過去未來現在，當求大師，〔共〕八種經。 ^n4

〔如大師〕，如是〔種種教、隨順教〕、安、廣安、周普安、導、廣導、究竟導、說、廣說、隨順說、〔第〕二伴、真知識、同意、愍、悲，崇義、崇安慰、〔崇〕樂、崇觸、崇安隱、欲、精進、方便、廣方便、堪能方便、堅固、強健、勇猛、身心勇猛、難伏、攝受、常學、不放逸、修、思惟、念、覺、知、明、慧、辯、思量、梵行，如意、念處、正懃、根、力、覺、道、止、觀、念身、正憶念，一一〔各〕八經，亦如上說。 ^n5

如斷義，如是知義、盡義、吐義、止義、捨義，亦如是。^n6
