# 阿難經

如是我聞：一時，佛住金剛跋求摩河側薩羅梨林中。 ^n1

爾時，尊者阿難獨一靜處，思惟禪思，作如是念：頗有一法修、習、多修習，令四法滿足；四法滿足已，七法滿足；七法滿足已，二法滿足。 ^n2

時尊者阿難從禪覺已，往詣佛所，稽首禮足，退坐一面，白佛言：「世尊！我獨一靜處，思惟禪思，作是念：頗有一法多修習已，令四法滿足，乃至二法滿足；我今問世尊：寧有一法多修習已，能令乃至二法滿足耶？」 ^n3

佛告阿難：「有一法，多修習已，乃至能令二法滿足。何等為一法？謂安那般那念，多修習已，能令四念處滿足。四念處滿足已，七覺分滿足。七覺分滿足已，明、解脫滿足。 ^n4

云何修安那般那念，四念處滿足？是比丘依止聚落，乃至如滅出息念學。阿難！如是聖弟子，入息念時如入息念學，出息念時如出息念學。 ^n5

若長； ^n6a

若短； ^n6b

一切身行覺知入息念時，如入息念學，出息念時，如出息念學； ^n6c

身行休息入息念時，如身行休息入息念學，身行休息出息念時，如身行休息出息念學。聖弟子爾時身身觀念住，異於身者，彼亦如是隨身比思惟。 ^n6d

若有時，聖弟子喜覺知； ^n7a

樂覺知； ^n7b

心行覺知； ^n7c

心行息覺知入息念時，如心行息入息念學，心行息出息念時，如心行息出息念學。是聖弟子爾時受受觀念住，若復異受者，彼亦〔隨受〕比思惟。 ^n7d

有時聖弟子心覺知； ^n8a

心悅； ^n8b

心定； ^n8c

心解脫覺知入息念時，如入息念學，心解脫出息念時，如心解脫出息念學。是聖弟子爾時心心觀念住，若有異心者，彼亦隨心比思惟。 ^n8d

若聖弟子有時觀無常； ^n9a

斷； ^n9b

無欲； ^n9c

〔滅〕觀住學。是聖弟子爾時法法觀念住，異於法者，亦隨法比思惟。 ^n9d

是名修安那般那念，滿足四念處。」 ^n10

阿難白佛：「如是修習安那般那念令四念處滿足，云何修四念處令七覺分滿足？」 ^n11

佛告阿難：「若比丘身身觀念住，念住已繫念住不忘，爾時方便修念覺分；修念覺分已，念覺分滿足。念覺滿足已，於法選擇、思量，爾時方便修擇法覺分；修擇法覺分已，擇法覺分滿足。於法選擇、分別、思量已，得精勤方便，爾時方便修習精進覺分；修精進覺分已，精進覺分滿足。方便精進已，則心歡喜，爾時方便修喜覺分；修喜覺分已，喜覺分滿足。歡喜已，身、心猗息，爾時方便修猗覺分；修猗覺分已，猗覺分滿足。身心樂已，得三昧，爾時修定覺分；修定覺分已，定覺分滿足。定覺分滿足已，貪憂則滅，得平等捨，爾時方便修捨覺分；修捨覺分已，捨覺分滿足。 ^n12a

受、心、法法念處，亦如是說。 ^n12b

是名修四念處，滿足七覺分。」 ^n13

阿難白佛：「是名修四念處滿足七覺分，云何修七覺分滿足明、解脫？」 ^n14

佛告阿難：「若比丘修念覺分，依遠離、依無欲、依滅、向於捨；修念覺分已，滿足明、解脫，乃至修捨覺分，依遠離、依無欲、依滅、向於捨；如是修捨覺分已、明、解脫滿足。阿難！是名法法相類法法相潤。 ^n15

如是十三法，一法為增上，一法為門，次第增進，修習滿足。」 ^n16

佛說此經已，尊者阿難聞佛所說，歡喜奉行。 ^n17

如是異比丘〔所問〕、佛問諸〔比丘〕，亦如上說。
學相應^n18
