# 杖經

如是我聞：一時，佛住王舍城迦蘭陀竹園。 ^n1

爾時，佛告諸比丘：「如人擲杖於虛空中，尋即還墮，或根著地，或腹著地，或頭著地。 ^n2

如是沙門、婆羅門，於此苦聖諦不如實知，苦集聖諦、苦滅聖諦、苦滅道跡聖諦不如實知，當知是沙門、婆羅門，或墮地獄，或墮畜生，或墮餓鬼。 ^n3

是故，比丘！於四聖諦未無間等者，當勤方便，學無間等。」 ^n4

佛說此經已，諸比丘聞佛所說，歡喜奉行。^n5
