# 縛經

如是我聞：一時，佛住舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時彼天子說偈問佛：
誰縛於世間？誰調伏令解？
斷除何等法，說名得涅槃？ ^n3

爾時，世尊說偈答言：
欲能縛世間，調伏欲解脫，斷除愛欲者，說名得涅槃。 ^n4

時彼天子復說偈言：
久見婆羅門，逮得般涅槃，一切怖已過，永超世恩愛。 ^n5

時彼天子聞佛所說，歡喜隨喜，稽首佛足，即沒不現。^n6
