# 大會經

如是我聞： ^n1

一時，佛在釋翅提國迦維林中，與大比丘眾五百人俱，盡是羅漢，復有十方諸神妙天皆來集會，禮敬如來及比丘僧。 ^n2

時，四淨居天卽於天上各自念言：今者，世尊在釋翅提迦維林中，與大比丘眾五百人俱，盡得阿羅漢，復有十方諸神妙天皆來集會，禮敬如來及比丘僧。我等今者亦可往共詣世尊所，各當以偈稱讚如來。 ^n3

時，四淨居天猶如力士屈伸臂頃，於彼天沒，至釋翅提迦維林中。爾時，四淨居天到已，頭面禮足，在一面立。 ^n4

時，一淨居天即於佛前，以偈讚曰：
「今日大眾會，諸天神普集；皆為法故來，欲禮無上眾。」
說此偈已，退一面立。 ^n5a

時，一淨居天復作頌曰：
「比丘見眾穢，端心自防護；欲如海吞流，智者護諸根。」
說此偈已，退一面立。 ^n5b

時，一淨居天復作頌曰：
「斷刺平愛坑，及填無明壍；獨遊清淨場，如善象調御。」
說此偈已，退一面立。 ^n5c

時，一淨居天復作頌曰：
「諸歸依佛者，終不墮惡趣；捨此人中形，受天清淨身。」 ^n5d

爾時，四淨居天說此偈已，世尊印可，卽禮佛足，遶佛三匝，忽然不現。 ^n6

其去未久，佛告諸比丘：「今者諸天大集，今者諸天大集，十方諸神妙天無不來此禮覲如來及比丘僧。諸比丘！過去諸如來、至真、等正覺亦有諸天大集，如我今日；當來諸如來、至真、等正覺亦有諸天大集，如我今日。諸比丘！今者諸天大集，十方諸神妙天無不來此禮覲如來及比丘僧，亦當稱彼名號，為其說偈。比丘當知：
「諸依地山谷，隱藏見可畏；身著純白衣，潔淨無垢穢。
天人聞此已，皆歸於梵天；今我稱其名，次第無錯謬。
諸天眾今來，比丘汝當知；世間凡人智，百中不見一。
何由乃能見，鬼神七萬眾？若見十萬鬼，猶不見一邊；
何況諸鬼神，周遍於天下？」 ^n7

〔時，〕地神有七千悅叉若干種，皆有神足、形貌、色像、名稱，懷歡喜心來到比丘眾林中。 ^n8

時，有雪山神將六千鬼悅叉若干種，皆有神足、形貌、色像、名稱，懷歡喜心來到比丘眾林中。 ^n9

有一舍羅神將三千鬼悅叉若干種，皆有神足、形貌、色像、名稱，懷歡喜心來到比丘眾林中。 ^n10

此萬六千鬼神悅叉若干種，皆有神足、形貌、色像、名稱，懷歡喜心來到比丘眾林中。 ^n11

復有毗波蜜神，住在馬國，將五百鬼，皆有神足、威德。
復有金毗羅神，住王舍城毗富羅山，將無數鬼神恭敬圍遶。 ^n12

復有東方提頭賴吒天王，領乾沓惒神，有大威德，有九十一子，盡字因陀羅，皆有大神力。 ^n13a

南方毗樓勒天王，領諸龍王，有大威德，有九十一子，亦字因陀羅，有大神力。 ^n13b

西方毗樓博叉天王，領諸鳩槃茶鬼，有大威德，有九十一子，亦字因陀羅，有大神力。 ^n13c

北方天王名毗沙門，領諸悅叉鬼，有大威德，有九十一子，亦字因陀羅，有大神力。 ^n13d

此四天王護持世者，有大威德，身放光明，來詣迦維林中。 ^n14

爾時，世尊欲降其幻偽虛妄之心，故結咒曰：
「摩拘樓羅摩拘樓羅 毗樓羅毗樓羅 𥙡陀那加摩世致 迦尼延豆 尼延豆 波那攎 嗚呼奴奴主 提婆蘇暮 摩頭羅 支多羅斯那 乾沓波 那羅主 闍尼沙 尸呵 無蓮陀羅 鼻波蜜多羅 樹塵陀羅 那閭尼呵 升浮樓 輸支婆迹婆」 ^n15

如是，諸王乾沓婆及羅剎皆有神足、形貌、色像，懷歡喜心來詣比丘眾林中。 ^n16

爾時，世尊復結咒曰：
「阿醯 那陀瑟 那頭 毗舍離 沙呵 帶叉蛇 婆提 提頭賴吒 帝婆沙呵 若利耶 加毗羅 攝波那伽 阿陀伽摩 天提伽 伊羅婆陀 摩呵那伽 毗摩那伽多 陀伽陀餘 那伽羅闍 婆呵沙呵 叉奇提 婆提羅帝 婆提羅帝 毗枚大迹閦 毗呵四 婆嚀 阿婆婆四 質多羅 速和尼那 求四多 阿婆由 那伽羅除 阿四 修跋羅 薩帝奴 阿伽 佛陀灑 失羅嚀 婆耶 憂羅頭婆延樓 素槃㝹 佛頭 舍羅㝹 伽類樓」 ^n17

爾時，世尊為阿修羅而結咒曰：
「祇陀 跋闍 呵諦 三物第 阿修羅 阿失陀 婆延地 婆三婆四 伊弟 阿陀 提婆摩 天地 伽黎妙 摩呵祕摩 阿修羅 陀那祕羅陀 鞞摩質兜樓 修質諦麗 婆羅呵黎 無夷連那婆 舍黎阿細 跋黎 弗多羅那 薩鞞 鞞樓耶那那迷 薩那迷諦 婆黎 細如 羅耶跋兜樓 伊呵菴婆羅迷 三摩由伊 陀那 跋陀 若 比丘那 三彌涕 泥拔」 ^n18

爾時，世尊復為諸天而結咒曰：
「阿浮 提婆 萆犁醯陛 提豫 婆由 多陀㝹 跋樓㝹 婆樓尼 世帝蘇彌 耶舍阿頭 彌多羅婆 伽羅那移婆 阿邏 提婆 摩天梯與 陀舍提舍 伽予 薩鞞 那難多羅婆跋那 伊地槃大 讎地 槃那槃大 耶舍卑㝹 暮陀婆那 阿醯揵大 比丘那 婆朱弟 婆尼 鞞弩 提步 舍伽利 阿醯 地 勇迷 那剎帝隸富羅息幾大 阿陀蔓 陀羅 婆羅鞞栴大蘇 婆尼捎 提婆 阿陀 𥙡陀 富羅翅支大 蘇黎耶蘇婆尼捎 提婆 阿陀 蘇提耶 富羅翅大 摩伽陀 婆蘇因 圖攎阿頭 釋拘 富羅大攎 叔伽 伽羅摩 羅那阿大 鞞摩尼婆 嗚婆提 奇呵 波羅無呵 鞞婆羅 微阿尼薩陀摩多 阿呵黎 彌沙阿 尼 鉢讎𫟏 歎奴阿 攎 余 提舍 阿醯跋沙 賒摩 摩呵賒摩 摩𫟏沙阿 摩𫟏䟽多摩 乞陀 波頭灑阿 陀 摩𫟏 波頭灑阿 醯阿羅夜 提婆 阿陀 黎陀夜 婆私 波羅 摩訶 波羅阿陀 提婆摩 天 梯夜 差摩 兜率陀 夜摩 伽沙尼阿 尼 藍鞞 藍婆折帝 樹提 那摩伊 灑 念摩羅提 阿陀醯 波羅念彌大 阿醯 提婆 提婆 闍蘭 提 阿奇 尸吁波 摩阿栗吒攎耶 嗚摩 浮浮 尼婆私 遮婆 陀暮 阿周陀 阿尼 輸豆檀耶 𫟏 阿頭 阿邏 毗沙門伊灑」
此是六十種天。 ^n19

爾時，世尊復為六十八五通婆羅門而結咒曰：
「羅耶梨沙耶何醯揵大婆尼伽毗羅跋兜鞞地闍𫟏阿頭差暮薩提鴦祇鞞地牟尼阿頭閉犛耶差伽尸梨沙婆呵若𫟏阿頭梵摩提婆提那婆鞞地牟尼阿頭拘薩梨伊尼攎摩闍邏鴦祇邏野般闍阿樓嗚猿頭 摩訶羅野阿拘提樓杙𫟏阿頭六閉俱薩梨阿樓伽陵倚伽夷羅檀醯罪否符野福都盧梨灑先陀步阿頭提那伽否婆 呵移伽耶羅野多陀阿伽度婆羅蔓陀𫟏迦牧羅野阿頭因陀羅樓迷迦符陀攎暮摩伽醯阿敕傷俱卑予阿頭醯蘭若伽否鞞梨味余梨多他阿伽度阿醯婆好羅子彌都盧多陀阿伽度婆斯佛離首陀羅羅予多陀阿伽度伊梨耶差摩訶羅予先阿步多陀阿伽度般闍婆予婆梨地翅阿羅予多陀阿伽度 鬱阿蘭摩訶羅予便被婆梨摩梨輸婆醯大那摩阿槃地苦摩梨羅予阿具斯利陀那婆地阿頭翅鞞羅予尸伊昵彌昵摩呵羅予復婆樓多陀阿伽 度跋陀婆利摩呵羅予俱薩梨摩提輸尸漢提苫婆梨羅予修陀羅樓多他阿伽度阿呵因頭樓阿頭摩羅予余蘇利與他鞞地提步阿呵鞞利四阿頭恆阿耶樓婆羅目遮耶暮阿夷𫟏阿頭一摩耶舍枇那婆差摩羅予何梨揵度余枇度鉢支余是數波那路摩蘇羅予耶賜多由醯蘭若蘇槃那祕愁度致夜數羅舍波羅鞞陀鬱陀婆呵婆灑婆呵婆婆謀娑呵沙貪覆賒大賒法闍沙麗羅陀那摩般枝瘦多哆羅乾沓婆沙呵婆薩多提蘇鞞羅予阿醯揵瘦比丘三彌地婆尼地婆尼」 ^n20

爾時，復有千五通婆羅門，如來亦為結咒。 ^n21

時，此世界第一梵王及諸梵天皆有神通，有一梵童子名曰提舍，有大神力。 ^n22a

復有十方餘梵天王，各與眷屬圍遶而來。 ^n22b

復越千世界，有大梵王見諸大眾在世尊所，尋與眷屬圍遶而來。 ^n22c

爾時，魔王見諸大眾在世尊所，懷毒害心，卽自念言：我當將諸鬼兵往壞彼眾，圍遶盡取，不令有遺。時，卽召四兵，以手拍車，聲如霹靂，諸有見者無不驚怖，放大風雨、雷電、霹靂，向迦維林圍繞大眾。 ^n23

佛告諸比丘樂此眾者：「汝等當知，今日魔眾懷惡而來。」於是頌曰：
「汝今當敬順，建立於佛法；當滅此魔眾，如象壞花藂。
專念無放逸，具足於淨戒；定意自惟念，善護其志意。
若於正法中，能不放逸者；則度老死地，永盡諸苦本。
諸弟子聞已，當勤加精進；超度於眾欲，一毛不傾動。
此眾為最勝，有大智名聞；弟子皆勇猛，為眾之所敬。」 ^n24

爾時，諸天、神、鬼、五通仙人皆集迦維園中，見魔所為，怪未曾有。 ^n25

佛說此法，時八萬四千諸天遠塵離垢，得法眼淨。 ^n26

諸天、龍、鬼、神、阿修羅、迦樓羅、真陀羅、摩睺羅伽、人與非人聞佛所說，歡喜奉行！^n27
