# 照明經

如是我聞：一時，佛在舍衛國祇樹給孤獨園。 ^n1

爾時，有彌耆迦天子，容色絕妙，於後夜時，來詣佛所，稽首佛足，退坐一面。其身光明，遍照祇樹給孤獨園。 ^n2

時彌耆迦天子說偈問佛：
明照有幾種，能照明世間？
唯願世尊說，何等明最上？ ^n3

爾時，世尊說偈答言：
有三種光明，能照耀世間：晝以日為照，月以照其夜，燈火晝夜照，照彼彼色像。上下及諸方，眾生悉蒙照，人天光明中，佛光明為上。 ^n4

佛說此經已，彌耆迦天子聞佛所說，歡喜隨喜，稽首佛足，即沒不現。^n5
