# 四十天子經

如是我聞：一時，佛住舍衛國祇樹給孤獨園。 ^n1

爾時，有四十天子，極妙之色，夜過晨朝，來詣佛所，稽首禮足，退坐一面。 ^n2

爾時，世尊告諸天子：「善哉！善哉！諸天子！汝等成就於佛不壞淨，於法、僧不壞淨，聖戒成就。」 ^n3

時〔一〕天子從座起，整衣服，稽首佛足，合掌白佛言：「世尊！我成就於佛不壞淨，緣此功德，身壞命終，今生天上。」 ^n4a

一天子白佛言：「世尊！我於法不壞淨成就，緣此功德，身壞命終，今生天上。」 ^n4b

一天子白佛言：「世尊！我於僧不壞淨成就，緣此功德，身壞命終，今生天上。」 ^n4c

一天子白佛言：「世尊！我於聖戒成就，緣此功德，身壞命終，今生天上。」 ^n4d

時四十天子，各於佛前，自記說須陀洹果已，即沒不現。 ^n5

如四十天子，如是四百天子、八百天子、十千天子、二十千天子、三十干天子、四十千天子、五十千天子、六十千天子、七十千天子、八十千天子、各於佛前，自記說須陀洹果已，即沒不現。^n6
