# 無知經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「於色不知、不明、不離欲貪，心不解脫者，則不能越生老病死怖。 ^n2a

如是受、想、行、識，不知、不明、不離欲貪，心不解脫者，則不能越生老病死怖。 ^n2b

諸比丘！於色若知、若明、若離欲貪，心解脫者，則能越生老病死怖。 ^n3a

如是受、想、行、識，若知、若明、若離欲貪，心解脫者，則能越生老病死怖。」 ^n3b

時諸比丘聞佛所說，歡喜奉行。^n4
