# 二九四

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「長遊行之人有五艱難。
云何為五？於是，恆遊行人不誦法教；所誦之教而忘失之；不得定意；以得三昧，復忘失之；聞法不能持。
是謂比丘！多遊行人有此五難。 ^n3

比丘當知：不多遊行人有五功德。
云何為五？未曾得法而得法；已得不復忘失；多聞能有所持；能得定意；以得三昧不復失之。
是謂比丘！不多遊行人有此五功德。 ^n4

是故，諸比丘！莫多遊行。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
