# 捨離經

如是我聞：一時，佛住舍衛國祇樹給孤獨園。 ^n1

時有天子，容色絕妙，於後夜時，來詣佛所，稽首佛足，退坐一面。其身光明，遍照祇樹給孤獨園。 ^n2

時彼天子說偈問佛：
何法起應滅？何生應防護？
何法應當離？等觀何得樂？ ^n3

爾時，世尊說偈答言：
瞋恚起應滅，貪生逆防護，無明應捨離，等觀真諦樂。欲生諸煩惱，欲為生苦本，調伏煩惱者，眾苦則調伏；調伏眾苦者，煩惱亦調伏。 ^n4

時彼天子復說偈言：
久見婆羅門，逮得般涅槃，一切怖已過，永超世恩愛。 ^n5

於是天子聞佛所說，歡喜隨喜，稽首佛足，即沒不現。^n6
