# 不善聚經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「說不善積聚者，所謂五蓋，是為正說。
所以者何？ ^n2a

純一不善聚者，謂五蓋故。何等為五？謂貪欲蓋、瞋恚蓋、睡眠蓋、掉悔蓋、疑蓋。 ^n2b

說善積聚者，謂七覺分，是為正說。
所以者何？ ^n3a

純一滿淨者，是七覺分故。何等為七？謂念覺分、擇法覺分、精進覺分、喜覺分、猗覺分、定覺分、捨覺分。」 ^n3b

佛說此經已，諸比丘聞佛所說，歡喜奉行。^n4
