# 第三禪經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若比丘如是行、如是形、如是相：離貪喜、捨住，正念、正智、覺身樂，聖人能說：能捨、念、樂住，第三禪具足住。 ^n2

若不爾者，以如是行、如是形、如是相，於〔色〕、受、想、行、識法思惟：如病、如癰、如刺、如殺，乃至上流。 ^n3

若不爾者，以彼法欲、法念、法樂，生遍淨天。 ^n4

若不爾者，生無量淨天。 ^n5

若不爾者，生少淨天。」 ^n6

佛說此經已，諸比丘聞佛所說，歡喜奉行。^n7
