# 蛇行經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有蛇行法，諦聽！善思！當為汝說。何等為蛇行法？ ^n2a

謂殺生惡行，手常血腥，乃至十不善業跡，如前《淳陀修多羅》廣說。彼當爾時，身蛇行、口蛇行、意蛇行。彼如是身、口、意蛇行已，於其二趣，向一一趣：若地獄、若畜生。蛇行眾生，謂蛇、鼠、貓、狸等腹行眾生，是名蛇行法。 ^n2b

云何非蛇行法？ ^n3a

謂不殺生乃至正見，如前《淳陀修多羅》〔十善〕業跡廣說，是名非蛇行法。身非蛇行、口非蛇行、意非蛇行，於其二趣，生一一趣：若天上、若人中，是名非蛇行法。」 ^n3b

佛說此經已，諸比丘聞佛所說，歡喜奉行。^n4
