# 知經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「於眼若不識、不知、不斷、不離欲者，不堪任越生老病死苦。 ^n2a

〔於〕耳、鼻、舌、身、意，不識、不知、不斷、不離欲者，不堪任越生老病死苦。 ^n2b

諸比丘！於〔眼〕若識、若知、若斷、若離欲者，堪任越生老病死苦。 ^n3a

於耳、鼻、舌、身、意，若識、若知、若斷、若離欲〔者〕，堪任越生老病死苦。」 ^n3b

佛說此經已，諸比丘聞佛所說，歡喜奉行。^n4
