# 五節輪經

如是我聞：一時，佛住王舍城迦蘭陀竹園。 ^n1

爾時，佛告諸比丘：「譬如五節相續輪，大力士夫令速旋轉。 ^n2

如是沙門、婆羅門，於此苦聖諦不如實知，此苦集聖諦、苦滅聖諦、苦滅道跡聖諦不如實知，輪迴五趣而速旋轉，或墮地獄，或墮畜生，或墮餓鬼，或人，或天；還墮惡道，長夜輪轉。 ^n3

是故，比丘！於四聖諦未無間等者，當勤方便，起增上欲，學無間等。」 ^n4

佛說此經已，諸比丘聞佛所說，歡喜奉行。^n5
