# 羅睺羅經

如是我聞：一時，佛住王舍城耆闍崛山。 ^n1

爾時，尊者羅睺羅往詣佛所，稽首佛足，退住一面，白佛言：「世尊！云何知、云何見，我內識身及外一切相，令我、我所、我慢、〔繫著、使〕不生？」 ^n2

爾時，世尊告羅睺羅：「善哉羅睺羅！能問如來甚深之義。」 ^n3

佛告羅睺羅：「眼若過去、若未來、若現在，若內、若外，若麤、若細，若好、若醜，若遠、若近，彼一切非我、非異我、不相在，如實知。 ^n4a

耳、鼻、舌、身、意，亦復如是。 ^n4b

羅睺羅！作如是知、如是見，我此識身及外一切相，令我、我所、我慢、〔繫著、使〕不生。 ^n5

羅睺羅！如是我、我所、我慢、〔繫著、使〕不生者，羅睺羅！是名斷愛、〔轉結〕、正無間等、究竟苦邊。」 ^n6

佛說此經已，尊者羅睺羅聞佛所說，歡喜奉行。 ^n7

如內入處，如是外入處──色、聲、香、味、觸、法；眼識，耳、鼻、舌、身、意識；眼觸，耳、鼻、舌、身、意觸；眼觸生受，耳、鼻、舌、身、意觸生受；眼觸生想，耳、鼻、舌、 身、意觸生想；眼觸生思，耳、鼻、舌、身、意觸生思；眼觸生愛，耳、鼻、舌、身、意觸生愛，亦如上說。^n8
