# 空經

如是我聞：一時，佛住舍衛國祇樹給孤獨園。 ^n1

時有比丘名三彌離提，往詣佛所，稽首佛足，退坐一面，白佛言：「世尊！所謂世間空，云何名為世間空？」 ^n2

佛告三彌離提：「眼空，常、恆、不變易法空，我所空。
所以者何？此性自爾。若色、眼識、眼觸、眼觸因緣生受──若苦、若樂、不苦不樂，彼亦空，常、恆、不變易法空，我所空。
所以者何？此性自爾。 ^n3a

耳、鼻、舌、身、意，亦復如是。 ^n3b

是名空世間。」 ^n4

佛說此經已，三彌離提比丘聞佛所說，歡喜奉行。^n5
