# 二八

我聲聞中第一比丘，體性利根，智慧淵遠，所謂鴦掘魔比丘是。
能降伏魔外道邪業，所謂僧迦摩比丘是。
入水三昧，不以為難，所謂質多舍利弗比丘是。
廣有所識，人所敬念，亦是質多舍利弗比丘是。
入火三昧，普照十方，所謂善來比丘是。
能降伏龍，使奉三尊，所謂那羅陀比丘是。
降伏鬼神，改惡修善，所謂鬼陀比丘是。
降乾沓和，勤行善行，所謂毗盧遮比丘是。
恆樂空定，分別空義，所謂須菩提比丘是。
志在空寂，微妙德業，亦是須菩提比丘。
行無想定，除去諸念，所謂耆利摩難比丘是。
入無願定，意不起亂，所謂炎盛比丘是。」
鴦掘僧迦摩，質多善那羅，閱叉浮盧遮，善業摩難炎。^n10
