# 廣說十力經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：如上說。 ^n2

差別者：「謂自在王力者，王者現自在威力。 ^n3a

斷事大臣力者，大臣現斷事之功力。 ^n3b

機關工巧力〔者〕，造機關者現其工巧力。 ^n3c

刀劍盜賊力〔者〕，盜賊必現刀劍力。 ^n3d

結恨女人力者，女人之法，現結恨力。 ^n3e

啼泣嬰兒力者，嬰兒之法，現啼泣力。 ^n3f

毀呰愚人力者，愚人之法，觸事毀呰。 ^n3g

審諦黠慧力者，智慧之人，常現審諦。 ^n3h

忍辱出家力者，出家之人，常現忍辱。 ^n3i

計數多聞力者，凡思惟計數，現多聞之力。」 ^n3j

佛說此經已，諸比丘聞佛所說，歡喜奉行。^n4
