# 不正經

如是我聞：一時，佛住舍衛國祇樹給孤獨園。 ^n1

時有異比丘，在拘薩羅人間，住一林中，入晝正受，起不正思惟。 ^n2

時彼林中止住天神，作是念：此非比丘法，止住林中入晝正受，而起不正思惟、我今當往，方便善覺悟之。 ^n3

時彼天神而說偈言：
何不正思惟，覺觀所寢食？當捨不正念，專修於正受。遵崇佛法僧，及自持淨戒，常生隨喜心，喜樂轉勝進，以心歡喜故，速究竟苦邊。 ^n4

時彼天神說偈勸發已，彼比丘專精思惟，盡諸煩惱，得阿羅漢。^n5
