# 手足喻經

如是我聞：一時，佛住拘睒彌國瞿師羅園。 ^n1

爾時，世尊告諸比丘：「有手故知有取捨，有足故知有往來，有關節故知有屈伸，有腹故知有飢渴。 ^n2

如是比丘！有眼故眼觸因緣生受──內覺若苦、若樂、不苦不樂。 ^n3a

耳、鼻、舌、身、意，亦復如是。 ^n3b

諸比丘？若無手則不知取捨，若無足則不知往來，若無關節則不知有屈伸，若無腹則不知有飢渴。 ^n4

如是諸比丘！若無眼，則無眼觸因緣生受──內覺若苦、若樂、不苦不樂。 ^n5a

耳、鼻、舌、身、意，亦復如是。」 ^n5b

佛說此經已，諸比丘聞佛所說，歡喜奉行。^n6
