# 著使經

如是我聞：一時，佛住王舍城迦蘭陀竹園。 ^n1

爾時，尊者羅睺羅詣世尊所，稽首禮足，退坐一面，白佛言：「世尊！云何知、云何見，我此識身及外境界一切相，得無有我、我所見、我慢、繫著、使？」 ^n2

佛告羅睺羅：「諦聽！善思！當為汝說。羅睺羅！若比丘於所有地界，若過去、若未來、若現在，若內、若外，若粗、若細，若好、若醜，若遠、若近，彼一切非我、不異我、不相在如實知。 ^n3a

水界、火界、風界、空界、識界，亦復如是。 ^n3b

羅睺羅！比丘如是知、如是見，於我此識身及外境界一切相，無有我、我所見、我慢、繫著、使。 ^n4

羅睺羅！若比丘於此識身及外境界一切相，無有我、我所見、我慢、繫著、使，是名斷愛縛、〔轉諸結、正慢無間等〕、究竟苦邊。」 ^n5

佛說此經已，尊者羅睺羅聞佛所說，歡喜奉行。
受相應^n6
