# 七二

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「若有一人出現於世，此眾生類便增壽益算，顏色光潤，氣力熾盛，快樂無極，音聲和雅。
云何為一人？所謂如來、至真、等正覺。
此謂一人出現於世，此眾生類便增壽益算，顏色光潤，氣力熾盛，快樂無極，音聲和雅。
是故，諸比丘！常當專精一心念佛。如是，諸比丘！當作是學！」 ^n3

爾時，諸比丘聞佛所說，歡喜奉行！
無慢二念檀，二施慳無厭，施福魔波旬，惡趣及一人。^n4
