# 人家經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「譬如人家，多女人、少男子，當知是家易為盜賊之所劫奪。 ^n2

如是善男子、善女人，不能數數下至如牛乳頃，於一切眾生修習慈心，當知是人易為諸惡鬼神所欺。 ^n3

譬如人家多男子、少女人，不為盜賊數數劫奪。是善男子，數數下至如牛乳頃，於一切眾生修習慈心，不為諸惡鬼神所欺。 ^n4

是故諸比丘！常當隨時數數，下至加牛乳頃，修習慈心。」 ^n5

佛說此經已，諸比丘聞佛所說，歡喜奉行。^n6
