# 無明經

如是我聞：一時，佛住舍衛國祇樹給孤獨園。 ^n1

時有一天子，容色絕妙，於後夜時，來詣佛所，稽首佛足，退坐一面。身諸光明，遍照祇樹給孤獨園。 ^n2

時彼天子說偈問佛：
誰隱彼世間？誰繫於世間？
誰憶於眾生？誰建眾生幢？ ^n3

爾時，世尊說偈答言：
無明覆世間，愛結縛眾生，隱覆憶眾生，我慢眾生幢。 ^n4

時彼天子，即復說偈而問佛言：
誰無有覆蓋？誰復無愛結？
誰即出隱覆？誰不建慢幢？ ^n5

爾時，世尊說偈答言：
如來等正覺，正智心解脫，不為無明覆，亦無愛結繫，超出於隱覆，摧滅我慢幢。 ^n6

時彼天時彼天子言：
久見婆羅門，逮得般涅槃，一切怖已過，永超世恩愛。 ^n7

時彼天子聞佛所說，歡喜隨喜，稽首佛足，即沒不現。^n8
