# 一八六

聞如是： ^n1

一時，佛在舍衛國祇樹給孤獨園。 ^n2

爾時，世尊告阿難：「有三善根，不可窮盡，漸至涅槃界。
云何為三？所謂於如來所而種功德，此善根不可窮盡。於正法中而種功德，此善根不可窮盡。於聖眾所而種功德，此善根不可窮盡。
是謂，阿難！此三善根不可窮盡，得至涅槃界。 ^n3

是故，阿難！當求方便，獲此不可窮盡之福。如是阿難！當作是學！」 ^n4

爾時，阿難聞佛所說，歡喜奉行！^n5
