# 一五六

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有此二法，令人貧賤，無有財貨。
云何為二法？若見他施時便禁制之，又自不肯布施。是謂比丘！有此二法，令人貧賤，無有財寶。
比丘！復有二法，令人富貴。
云何為二法？若見人與他物時助其歡喜，己好布施。是謂比丘！有此二法，令人富貴。
如是，諸比丘！當學惠施，勿有貪心！」 ^n3

爾時，諸比丘聞佛所說，歡喜奉行！^n4
