# 二六

我聲聞中第一比丘，功德盛滿，所適無短，所謂尸婆羅比丘是。
具足眾行道品之法，所謂優波先迦蘭陀子比丘是。
所說和悅，不傷人意，所謂婆陀先比丘是。
修行安般，思惟惡露，所謂摩訶迦延那比丘是。
計我無常，心無有想，所謂優頭槃比丘是。
能雜種論，暢悅心識，所謂拘摩羅迦葉比丘是。
著弊惡衣，無所羞恥，所謂面王比丘是。
不毀禁戒，誦讀不懈，所謂羅雲比丘是。
以神足力能自隱曀，所謂般兔比丘是。
能化形體，作若干變，所謂周利般兔比丘是。」
尸婆優波先，婆陀迦延那，優頭迦葉王，羅雲二般兔。^n8
