# 一切經

如是我聞：一時，佛住舍衛國祇樹給孤獨園。 ^n1

時有生聞婆羅門，往詣佛所，共相問訊已，退坐一面，白佛言：「沙門瞿曇！所謂一切法，云何為一切法？」 ^n2

佛告婆羅門：「眼及色、眼識、眼觸、眼觸因緣生受──若苦、苦樂、不苦不樂。 ^n3a

耳、鼻、舌、身、意，法、意識、意觸、意觸因緣生受──若苦、若樂、不苦不樂。 ^n3b

是名為一切法。 ^n4

若復有言此非一切法，沙門瞿曇所說一切法，我今捨更立一切法者，此但有言數，問已不知，增其〔疑〕惑。
所以者何？非其境界故。」 ^n5

佛說此經已，生聞婆羅門聞佛說已，歡喜隨喜，從坐起去。 ^n6

如生聞婆羅門所問三經，有異比丘所問三經，尊者阿難所問三經，世尊法眼、法根、法依三經，亦如上說。^n7
