# 一八二

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「有三惡行。
云何為三？所謂身惡行、口惡行、意惡行。
是謂比丘！有三惡行。 ^n3

當求方便，修三善行。
云何為三？身惡行者，當修身善行；口惡行者，當修口善行；意惡行者，當修意善行。」 ^n4

爾時，世尊便說此偈：
當護身惡行，修習身善行；念捨身惡行，當學身善行。
當護口惡行，修習口善行；念捨口惡行，當學口善行。
當護意惡行，修習意善行；念捨意惡行，當學意善行。
身行為善哉，口行亦復然；意行為善哉，一切亦如是。
護口意清淨，身不為惡行；淨此三行跡，至仙無為處。 ^n5

如是諸比丘！當捨三惡行，修三善行。如是比丘！當作如是學！」 ^n6

爾時，諸比丘聞佛所說，歡喜奉行！^n7
