# 縈髻經

如是我聞：一時，佛住迦毘羅衛國尼拘律園中。 ^n1

時有縈髻波羅豆婆遮婆羅門，來詣佛所，面前問訊，相慰勞已，退坐一面，而說偈言：
身外縈髻者，是但名縈髻；內心縈髻者，是結縛眾生。我今問瞿曇，如此縈髻者，云何作方便，於何斷縈髻？ ^n2

爾時，世尊說偈答言：
眼耳及與鼻，舌身意入處，於彼名及色，滅盡令無餘。諸識永滅者，於彼斷縈髻。 ^n3

佛說此經已，縈髻波羅豆婆遮婆羅門聞佛所說，歡喜隨喜，從座起而去。
〔栴陀、婆私吒，失牛、講集處，天敬、娑羅林。
聚薪、二孫陀，一髻髮為十。〕^n4
