# 求大師經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「欲斷五受陰者，當求大師。何等為五？謂色受陰，受、想、行、識受陰。欲斷此五受陰，當求大師。」 ^n2

佛說此經已，諸比丘聞佛所說，歡喜奉行。 ^n3

如當斷，如是當知、〔當盡〕、當吐、當息、當捨，亦復如是。 ^n4

如求大師，如是勝師者、順次師者，教誡者、勝教誡者、順次教誡者，通者、廣通者、圓通者，導者、廣導者、究竟導者，說者、廣說者、順次說者，正者、伴者、真知識者、親者，愍者、悲者，崇義者、安慰者、崇樂者、崇觸者、崇安慰者，欲者、精進者、方便者、勤者、勇猛者，固者、強者、堪能者、專者、心不退者、堅執持者、常習者，不放逸者、和合者、思量者、憶念者、覺者、知者、明者、慧者、受者、思惟者、梵行者，念處者、正勤者、如意足者、根者、力者、覺分者、道分者，止者、觀者、念身者、正憶念者，亦復如是。^n5
