# 九四

聞如是： ^n1

一時，佛在舍衛國祇樹給孤獨園。 ^n2

爾時，世尊告諸比丘：「當滅一法，我證神通，諸漏得盡。
云何為一法？所謂味欲。
是故，諸比丘！當滅此味欲，我證汝等成神通果，諸漏得盡。」 ^n3

爾時，世尊便說此偈：
眾生著此味，死墮惡趣中；今當捨此欲，便成阿羅漢。 ^n4

是故，諸比丘！常當捨此味著之想。如是，諸比丘！當作是學！」 ^n5

爾時，諸比丘聞佛所說，歡喜奉行！^n6
