# 迦摩經

如是我聞：一時，佛住舍衛國祇樹給孤獨園。 ^n1

爾時，迦摩比丘詣佛所，稽首佛足，退坐一面，白佛言：「世尊！所謂欲者，云何為欲？」 ^n2

佛告迦摩：「欲謂五欲功德。何等為五？謂〔眼識色〕，可愛、可意、可念、長養欲樂；如是耳、鼻、舌、身識觸，可愛、可意、可念、長養欲樂，是名為欲。然彼非欲，於彼貪著者，是名為欲。」 ^n3

爾時世尊即說偈言：
世間雜五色，彼非為愛欲，貪欲覺想者，是則士夫欲。
眾色常住世，行者斷心欲。 ^n4

迦摩比丘白佛言：「世尊！寧有道、有跡斷此愛欲不？」 ^n5

佛告比丘：「有八正道，能斷愛欲，謂正見、正志、正語、正業、正命、正方便、正念、正定。」 ^n6

佛說此經已，迦摩比丘聞佛所說，歡喜奉行。^n7
