# 增諸數經

如是我聞：一時，佛住舍衛國祇樹給孤獨園。 ^n1

爾時，有異比丘來詣佛所，所問如上。差別者：「隨使使、隨使死者，則增諸數；若不隨使使、不隨使死者，則不增諸數。」 ^n2

佛告比丘：「汝云何於我略說法中，廣解其義？」 ^n3

比丘白佛言：「世尊！若色隨使使，隨使死；隨使使、隨使死者，則增諸數。 ^n4a

如是受、想、行、識，隨使使，隨使死；隨使使、隨使死者，則增諸數。 ^n4b

世尊！若色不隨使使，不隨使死；不隨使使、不隨使死者，則不增諸數。 ^n5a

如是受、想，行、識，不隨使使，不隨使死；不隨使使、不隨使死者，則不增諸數。 ^n5b

如是世尊！我於略說法中，廣解其義。」 ^n6

如是乃至得阿羅漢，心得解脫。^n7
