# 佛陀經

如是我聞：一時，佛住舍衛國祇樹給孤獨園。 ^n1

時有異婆羅門，來詣佛所，面前問訊，相慰勞已。退坐一面，白佛言：「瞿曇！所謂佛者，云何為佛？為是父母制名？為是婆羅門制名？」 ^n2

時婆羅門即說偈言：
佛者是世間，超渡之勝名，為是父母制，名之為佛耶？ ^n3

爾時，世尊說偈答言：
佛見過去世，如是見未來，亦見現在世，一切行起滅。明智所了知，所應修已修，應斷悉已斷，是故名為佛。歷劫求選擇，純苦無暫樂，生者悉磨滅，遠離息塵垢，拔諸使刺本，等覺故名佛。 ^n4

佛說偈已，彼婆羅門聞佛所說，歡喜隨喜，從座起去。^n5
