#  【S增三.88】學經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有三學。何等為三？ ^n2

謂增上戒學、增上意學、增上慧學。 ^n3

何等為增上戒學？ ^n4a

若比丘住於戒，波羅提木叉，具足威儀、行處，見微細罪則生怖畏，受持學戒，是名增上戒學。 ^n4b

何等為增上意學？ ^n5a

若比丘離諸惡不善法，有覺有觀，離生喜樂，初禪具足住；乃至第四禪具足住，是名增上意學。 ^n5b

何等為增上慧學？ ^n6a

若比丘，此苦聖諦如實知，此苦集聖諦、此苦滅聖諦、此苦滅道跡聖諦如實知，是名增上慧學。」 ^n6b

佛說此經已，諸比丘聞佛所說，歡喜奉行。 ^n7

三學餘經，如前念處說。 ^n8a

如禪，如是無量、無色。 ^n8b

如四聖諦，如是四念處、四正斷、四如意足、五根、五力、七覺分、八聖道、四道、四法句、止觀修習，亦如是說。
不壞淨相應/證淨相應^n8

## 離車經 ^s833c

如是我聞：一時，佛住毘舍離國獼猴池側重閣講堂。 ^n1

時有善調象師離車，名曰難陀，來詣佛所，稽首佛足，退坐一面。 ^n2

爾時，世尊告離車難陀言：「若聖弟子成就四不壞淨者，欲求壽命，即得壽命；求好色、力、樂、辯、自在即得。何等為四？ ^n3

謂佛不壞淨成就，法、僧不壞淨，聖戒成就。 ^n4

我見是聖弟子，於此命終，生於天上，於天上得十種法。何等為十？得天壽、天色、天名稱、天樂、天自在、天色、聲、香、味、觸。 ^n5

若聖弟子於天上命終，來生人中者，我見彼十事具足。何等為十？人間壽命、人好色、名稱、樂、自在、色、聲、香、味、觸。我說彼多聞聖弟子，不由他信、不由他欲、不從他聞、不取他意、不因他思，我說彼有如實正慧知見。」 ^n6

爾時，難陀有從者白難陀言：「浴時已到，今可去矣。」 ^n7

難陀答言：「我今不須人間澡浴，我今於此勝妙法以自沐浴，所謂於世尊所得清淨信樂。」 ^n8

爾時離車調象師難陀，聞佛所說，歡喜隨喜，從座起，作禮而去。^n9
