# 沙門法沙門果經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「有沙門法及沙門果。諦聽！善思！當為汝說。 ^n2

何等為沙門法？謂八聖道：正見乃至正定。 ^n3

何等為沙門果？謂須陀洹果、斯陀含果、阿那含果、阿羅漢果。 ^n4

何等為須陀洹果？謂三結斷。 ^n5

何等為斯陀含果？謂三結斷，貪、恚、癡薄。 ^n6

何等為阿那含果？謂五下分結盡。 ^n7

何等為阿羅漢果？謂貪、恚、癡永盡，一切煩惱永盡。」 ^n8

佛說此經已，諸比丘聞佛所說，歡喜奉行。^n9
