# 魔經

如是我聞：一時，佛住摩拘羅山。 ^n1

時有侍者比丘，名曰羅陀。 ^n2

爾時，世尊告羅陀比丘言：「諸比丘！有色，若過去、若未來、若現在，若內、若外，若麤、若細，若好、若醜，若遠、若近，彼一切當觀皆是魔。 ^n3a

受、想、行、識，若過去、若未來、若現在，若內、若外，若麤、若細，若好、若醜，若遠、若近，彼一切當觀皆是魔。 ^n3b

羅陀！於意云何？色為常耶？為無常耶？」 ^n4a

答曰：「無常，世尊！」 ^n4b

「若無常者，是苦耶？」 ^n4c

答曰：「是苦，世尊！」 ^n4d

「若無常、苦者，是變易法，多聞聖弟子，寧於中見我不？」 ^n4e

答曰：「不也，世尊！」 ^n4f

受、想、行、識，亦復如是。 ^n5

「是故羅陀！多聞聖弟子，於色生厭，於受、想、行、識生厭，厭故不樂，不樂故解脫，解脫知見：我生已盡、梵行已立、所作已作、自知不受後有。」 ^n6

佛說此經已，羅陀比丘聞佛所說，歡喜奉行。^n7
