# 習色經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「若沙門、婆羅門，習於色者，隨魔自在，入於魔手，隨魔所欲，為魔所縛，不脫魔繫。 ^n2a

受、想、行、識，亦復如是。 ^n2b

若沙門、婆羅門，不習色，如是沙門、婆羅門不隨魔自在，不入魔手，不隨魔所欲，解脫魔縛，解脫魔繫。 ^n3a

〔受〕、想、行、識，亦復如是。」 ^n3b

佛說是經已，諸比丘聞佛所說，歡喜奉行。 ^n4

〔如習〕，如是習近者、習著者、味者、決定著者、止者、使者、往者、〔選〕擇者、不捨者、不吐者，如是等沙門、婆羅門隨魔自在，如上說。^n5
