# 戒經（下）

我聞如是： ^n1

一時，佛遊舍衞國，在勝林給孤獨園。 ^n2

爾時，尊者舍梨子告諸比丘：「諸賢！若比丘犯戒，便害不悔、歡悅、喜、止、樂、定、見如實、知如真、厭、無欲、解脫。 ^n3a

若無解脫，便害涅槃。 ^n3b

諸賢！猶如有樹，若害根者，則莖、幹、心、節、枝、葉、華、實皆不得成。 ^n4

諸賢！當知比丘亦復如是，若有犯戒，便害不悔、歡悅、喜、止、樂、定、見如實、知如真、厭、無欲、解脫。 ^n5a

若無解脫，便害涅槃。 ^n5b

諸賢！若比丘持戒，便習不悔、歡悅、喜、止、樂、定、見如實、知如真、厭、無欲、解脫。 ^n6a

若有解脫，便習涅槃。 ^n6b

諸賢！猶如有樹，若不害根者，則莖、幹、心、節、枝、葉、華、實皆得成就。 ^n7

諸賢！當知比丘亦復如是，若有持戒，便習不悔、歡悅、喜、止、樂、定、見如實、知如真、厭、無欲、解脫。 ^n8a

若有解脫，便習涅槃。」 ^n8b

尊者舍梨子所說如是，彼諸比丘聞尊者舍梨子所說，歡喜奉行。^n9
