# 魔縛經

如是我聞：一時，佛住王舍城迦蘭陀竹園。 ^n1

爾時，世尊夜起經行，至於後夜，洗足入室，斂身正坐，專心繫念。 ^n2

時魔波旬作是念：今沙門瞿曇，於王舍城迦蘭陀竹園，夜起經行，於後夜時，洗足入室，正身端坐，繫念禪思。我今當往，為作嬈亂。 ^n3

即化作年少，住於佛前而說偈言：
我心於空中，執長繩罝下，政欲縛沙門，不令汝得脫。 ^n4

爾時，世尊作是念：惡魔波旬欲作嬈亂。即說偈言：
我說於世間，五欲意第六，於彼永已離，一切苦已斷，我已離彼欲，心意識亦滅。波旬我知汝，速於此滅去！ ^n5

時魔波旬作是念：沙門已知我心。慚愧憂慼，即沒不現。^n6
