# 無常經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「當觀色無常，如是觀者，則為正觀；
正觀者則生厭離，厭離者喜、貪盡，喜、貪盡者說心解脫。 ^n2a

如是觀受、想、行、識無常，如是觀者，則為正觀；
正觀者則生厭離，厭離者喜、貪盡，喜、貪盡者說心解脫。 ^n2b

如是比丘！心解脫者，若欲自證，則能自證：
我生已盡、梵行已立、所作已作、自知不受後有。 ^n3

如觀無常，苦、空、非我，亦復如是。」 ^n4

時諸比丘聞佛所說，歡喜奉行。^n5
