# 帝釋經

如是我聞：一時，佛住王舍城迦蘭陀竹園。 ^n1

爾時，世尊告諸比丘：「若能受持七種受者，以是因緣得生天帝釋處。謂天帝釋本為人時，供養父母；及家諸尊長；和顏軟語；不惡口；不兩舌；常真實言；於慳吝世間，雖在居家而不慳惜，行解脫施、勤施、常樂行施、施會供養、等施一切。」 ^n2

爾時，世尊即說偈言：
供養於父母，及家之尊長，柔和恭遜辭，離麤言兩舌，調伏慳吝心，常修真實語。彼三十三天，見行七法者，咸各作是言：當來生此天。 ^n3

佛說此經已，諸比丘聞佛所說，歡喜奉行。^n4
