# 劫貝經

如是我聞：一時，佛住舍衛國祇樹給孤獨園。 ^n1

時有異比丘，在拘薩羅人間，住一林中。 ^n2

時彼比丘作如是思惟：若得好劫貝，長七肘，廣二肘，作衣已，樂修善法。 ^n3

時有天神依彼林者，作是念：此非比丘法，住於林中，作是思惟悕望好衣。 ^n4

時天神化作全身骨鎖，於彼比丘前舞，而說偈言：
比丘思劫貝，七肘廣六尺，晝則如是想，知夜何所思？ ^n5

時彼比丘即生恐怖，其身戰悚，而說偈言：
止止不須氈，今著糞掃衣，晝見骨鎖舞，知夜復何見？ ^n6

時彼比丘心驚怖已，即正思惟，專精修習，斷諸煩惱，得阿羅漢。^n7
