# 栴檀經

如是我聞：一時，佛住舍衛國祇樹給孤獨園。 ^n1

時有栴檀天子，容色絕妙，於後夜時，來詣佛所，稽首佛足，退坐一面。其身光明，遍照祇樹給孤獨園。 ^n2

時彼栴檀天子說偈問佛：
聞瞿曇大智，無障礙知見，何所住何學，不遭他世惡？ ^n3

爾時，世尊說偈答曰：
攝持身口意，不造三惡法，處在於居家，廣集於群賓，信惠財法施，以法立一切，住彼學彼法，則無他世畏。 ^n4

佛說是經已，栴檀天子聞佛所說，歡喜隨喜，稽首佛足，即沒不現。^n5
