# 大雨洪樹經

如是我聞：一時，佛住舍衛國祇樹給孤獨園。 ^n1

爾時，世尊告諸比丘：「眾生無始生死，長夜輪轉，不知苦之本際。 ^n2

譬如普天大雨洪澍，東西南北無斷絕處，如是東方、南方、西方、北方，無量國土劫成、劫壞，如天大雨，普雨天下，無斷絕處。 ^n3

如是無始生死，長夜輪轉，不知苦之本際。 ^n4

譬如擲杖空中，或頭落地，或尾落地，或中落地。 ^n5

如是無始生死，長夜輪轉，或墮地獄，或墮畜生，或墮餓鬼。 ^n6

如是無始生死，長夜輪轉，〔不知苦之本際〕。 ^n7

是故，比丘！當如是學：斷除諸有，莫令增長。」 ^n8

佛說此經已，諸比丘聞佛所說，歡喜奉行。^n9
