# 鬥戰經

如是我聞：一時，佛住舍衛國祇樹給孤獨園。 ^n1

時波斯匿王與摩竭提王阿闍世韋提希子，共相違背。 ^n2

摩竭提王阿闍世韋提希子，起四種軍，來至拘薩羅國；波斯匿王倍興四軍，出共鬥戰。波斯匿王四種軍勝，阿闍世王四種軍退，摧伏星散。 ^n3

波斯匿王悉皆虜掠阿闍世王象、馬、車乘，錢財、寶物，〔生擒〕阿闍世王身。載以同車，俱詣佛所，稽首佛足，退坐一面。波斯匿王白佛言：「世尊！此是阿闍世王韋提希子，長夜於我無怨恨人而生怨結，於好人所而作不好。然其是我善友之子，當放令還國。」 ^n4

佛告波斯匿王：「善哉！大王！放其令去，令汝長夜安樂饒益。」 ^n5

爾時，世尊即說偈言：
乃至力自在，能廣虜掠彼，助怨在力增，倍收己他利。 ^n6

佛說此經已，波斯匿王及阿闍世王韋提希子，聞佛所說，歡喜隨喜，作禮而去。^n7
